# ELŐTERJESZTÉS

# BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

# 2021. október 28.-ai nyilvános

# ülésére

# Tárgy:

# Könyvtárellátási szolgáltatási megállapodás

# Előadó:

**Mestyán Valéria címzetes főjegyző**

Tisztelt Képviselő-testület!

Balatonberény Község önkormányzat Képviselő-testülete 66/2018.(IX.27.) határozatával a következők szerint döntött a könyvtári szolgáltatás megrendeléséről:

***66/2018.(IX.27.) számú képviselő-testületi határozat:***

*Balatonberény Község Önkormányzatának Képviselőt-testülete a községi könyvtár átszervezéséről szóló előterjesztést megtárgyalta, és a következő határozatot hozza:*

*a.)Balatonberény Község Önkormányzat Képviselő-testülete úgy határoz, hogy 2019. január 1. napjától a fenntartásában a könyvtári feladatokat Könyvtári Szolgáltató Helyként működteti és megrendeli a Takáts Gyula Megyei és Városi Könyvtár könyvtárellátási szolgáltatását.*

*b.)A képviselő-testület a szolgáltatási szerződés kiegészítő rendelkezései tekintetében a nyitva tartás kapcsán 2019. január 1. napjától a jelenlegi nyitvatartási időt, közalkalmazotti, teljes munkaidős foglalkoztatást fenntartja. A képviselő-testület a szolgáltatási szerződés 2. pontja 1, 2, 4, 5 pontjai tekintetében a szolgáltatást nem igényli.*

*c.)A képviselőt-estület felhatalmazza a polgármestert, hogy a községi könyvtár feladatellátásáról előzetesen kérje ki az Emberi Erőforrások Minisztere véleményét a Kultv. 69.§ d) pontja alapján, és a könyvtárak nyilvános jegyzékéről történő törlésének eljárását indítsa el.*

A szerződés alapján a Takáts Gyula Megyei Hatókörű Városi Könyvtár évente megküldte, megküldi beszámolóját az önkormányzat részére és a helyi és megyei kollégák között a kapcsolat jó. A 2020. évi tevékenységről szóló beszámolót a 2021. évi május havi informális egyeztető anyagban küldtük meg Önök részére.

Horváth Péter Igazgató Úr a mellékelt átirattal és megújított megállapodás-tervezettel kereste meg Önkormányzatunkat.

Mint a levelében írja a szerződés módosítására, megújítására azért kerül sor, mert az elmúlt években a szolgáltatás kialakítása és a mindennapi gyakorlat során számos olyan körülmény merült fel, amelyek szükségessé teszik a korábban megkötött Szolgáltatási szerződés pontosítását és a feladatok elhatárolását, egyértelművé tételét. A pontosítások nem érintik a szolgáltatás folyamatos biztosítását, viszont annak zavartalan működéséhez szükségesek.

A megállapodásban többek között módosul a felmondás: egy hónap helyett év végére 3 hónappal korábban, indokolási kötelezettség mellett lehet jelezni. A megállapodás javasolt formája átláthatóbb, és egyértelmű.

Javaslom, hogy önkormányzatunk a megállapodást fogadja el.

**Határozati javaslat:**

Balatonberény Község Önkormányzat Képviselő-testülete megismerte a Takáts Gyula Megyei Hatókörű Városi Könyvtár javaslatát a Könyvtárellátási szolgáltatási szerződés felülvizsgálata kapcsán.

A képviselő-testület felhatalmazza a polgármestert, hogy az előterjesztés mellékletét képező „Megállapodás könyvtárellátási szolgáltatás nyújtására” című dokumentumot aláírja, mely 2022. január 1. napján lép hatályba.

Határidő: 2021.november 30.

Felelős: Horváth László polgármester

Balatonberény, 2021. 10. 18.

Horváth László sk.

polgármester