**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. október 28.-ai nyilvános ülésére**

**TÁRGY:**

# Balatonberényi újszülöttek Tündérkertje, helyi polgárként befogadó oklevele I. forduló

**Előadó:**

**Varga Zsolt János**

**képviselő**

**Tisztelt Képviselő-testület!**

Az ülés- és munkaterv elfogadása során Varga Zsolt János képviselő Úr javaslatát támogatta a képviselő-testület, hogy a balatonberényi újszülött gyermekek, ifjú polgárok köszöntése céljából Tündérkertet alakítson ki az önkormányzat.

**Képviselő Úr a következő javaslatot, felvetéseket teszi:**

„Tündérkert.

1. Minden újszülött gyermek kapna egy névre szóló gyümölcsfát.
   * A gyerek a születésekor Bberényi lakcímmel rendelkezzen (szülők itt lakjanak??)
   * Októbertől októberig (a gyümölcsfákat novemberben vagy márciusban kellene ültetni) terjedő időszakot kellene nézni
   * szülők vállalják, hogy a fa termését (vagy termésének egy részét) a helyi óvoda (nagyobb tétel esetén az iskola) ellátására biztosítjuk
   * szülők vállalják, hogy ünnepélyes kereteken belül (szakértő segítsége mellett) közös faültetés fotózás mellett történik, kis emléklap és a fa mellé letűzött névtáblával egyetemben.
   * szülők vállalják a helyi hírfórumokon való publikálást (újság, honlap stb)
2. A gyümölcsfák
   * előre meghatározott fajlistából, fajtánként max. 2db. (ősi magyargyümölcsfa) kellene kiválasztani legkésőbb okt…..
   * meghatározott ültetési sorrend (ne összevissza) Ezt a két feladatkört egy személynek kellene kontrolálnia.
   * a beszerzés az önkormányzat feladata (a fácska elszáradása esetében az önkormányzat egyszer térítésmentesen pótolja)
   * A fa ápolása a Településüzemeltetési Kft embereire lenne bízva egy előre meghatározott szakember bevonásával (a metszésre mindenképpen egy szakembert hívnék alkalmi, vagy megbízásos szerződéssel.) Javasolnom a Keresztúri Kertészet tulajdonosát: Gaál Győző-t (esetleg Bberényi ??? lakos)
   * A Balatonberényi Tündérkert helye: Békepark, (esetleg a Parti sétány, bár azt több szempontból sem javasolnám)
   * táblák kihelyezése (önkormányzati feladat):

* mi az a tündérkert, tündérkert célja (nagytábla a „bejáratnál”)
* kié a fa (gyermek neve, születési ideje)
* a fa jellemzője (rövid fajismertető)

1. Tündérkert avató. Az első fák elültetésekor meghívott vendégekkel:
   * Kovács Gyula (tündérkert első alapítója)
   * Szarvas József színész (
   * Ambrus Lajos Írómegálmodói a tündérkerteknek
   * Ungvárszki Imre
   * Gaál Győző
   * Önkormányzat
2. Későbbiek során külön ünnepséget is lehet e köré keríteni. (falunapkor, búcsúkor, esetleg külön fesztiválként)

<http://www.xn--tndrkertek-d7a9t.hu/thoughts>

<https://magyarkonyhaonline.hu/termelok/tunderkertek-ore-kovacs-gyula-gocseji-erdesz>

<https://index.hu/kultur/eletmod/2019/03/21/kovacs_gyula_mi_videkunk_gyumolcsesz_porszombat_magyar_gyumolcsfajta_gyujtemeny__zala_tunderkertek_gocsej/>

<https://tunderkertek.com/>”

**Javaslom, hogy a felvetések alapján is a következő kérdésekben alakítsa ki álláspontját a képviselő-testület:**

1. A rendelet címe: javaslatom: pl. Balatonberényi Tündérkert Ifjú Polgárai
2. A rendelet személyi hatálya: a születéskor és az ünnepség, avató közötti időszakban is balatonberényi lakóhellyel rendelkező gyermek és törvényes képviselője
3. A Tündérkert kijelölt helye: Béke park …..stb.
4. Szülők vállalásai:
5. Önkormányzat vállalása:
6. Költségvetési forrás: éves költségvetésben keretösszeg (facsemete, tábla pótlás, szakember költsége)
7. Ismertető tábla, névtábla anyaga, mérete…
8. Választható gyümölcsfa fajta
9. egy tervezhető időpont, időszak az avató utáni évek tekintetében
10. tervezett hatályba lépés
11. feladat egyeztetés Kft-vel
12. kert-ültetési terv készítés
13. szakember bevonása már a kert helyének kijelölésekor

Balatonberény, 2021. 10. 21.

Varga Zsolt János

képviselő – javaslattevő

Összeállította:

Mestyán Valéria

c.főjegyző